Diari Oficial de la Generalitat Valenciana


Sumari del DOGV 7775, del 05-05-2016 (2016/2670)

Notificació de la sentència dictada en el procediment de modificació de mesures número 1665/2014.
-------------------------------------------------------------------------------------------------

### Dades del document

Número de DOGV
:   7775

Data del DOGV
:   05-05-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/2670


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de modificació de mesures número 1665/2014. [2016/2670]  
Alicia Ordeig Rabadán, lletrada de l'Administració de Justícia del Jutjat de Primera Instància número 26 de València, mitjançant aquest edicte faig saber que en les actuacions de modificació de mesures supòsit contenciós 001665/2014, seguides a instàncies d'Esther Bort Sampedro contra Velizar Aliev Faikov, en situació de rebel·lia, en què en data 22 de març de 2016 ha recaigut sentència la part dispositiva de la qual diu així:  
  
«Dispositiva  
Estimar la demanda de modificació de mesures interposada per la procuradora dels tribunals Eva María Leonor Rovira, en nom i representació d'Esther Bort Sampedro, contra Velizar Aliev Faikov, sobre modificació de les mesures adoptades en la sentència de 14 de febrer de 2008 dictada per aquest jutjat en el procediment de divorci de mutu acord número 182/2008 i, en conseqüència, acordar el següent:  
  
- Es modifica el règim de visites, comunicació i estades entre el menor M. A. B., nascut el 10 de juliol de 2004, i el seu progenitor no custodi Velizar Aliev Faikov. D'ara endavant serà el següent: el progenitor no custodi podrà veure el seu fill quan vinga a València en període vacacional d'estiu des de les 11.00 hores fins a les 20.00 hores, i pernoctarà en el domicili matern; si vinguera a València durant la resta de l'any, podrà estar en companyia del seu fill dues vesprades setmanals des de les 18.00 fins a les 20.00 hores, si és període lectiu, i si fóra cap de setmana des de les 11.00 fins a les 20.00 hores del dissabte i del diumenge. El progenitor no custodi facilitarà un número de telèfon de contacte així com el seu domicili a València.  
Es mantenen la resta de mesures establides en la sentència que al seu dia es va dictar, la qual conserva tota la seua vigència excepte en aquelles qüestions expressament modificades amb la present resolució.  
No pertoca fer pronunciament exprés en matèria de costes.  
Comuniqueu la present resolució a les parts, i feu-los saber que no és ferma i que, en contra, es pot interposar recurs d'apel·lació en el termini de 20 dies, davant aquest jutjat, que haurà de substanciar-se i resoldre's per l'Audiència Provincial de València, d'acord amb el que disposen els articles 455 i següents de la Llei d'Enjudiciament Civil.  
  
Ho pronuncie, mane i firme.»  
  
I perquè valga de notificació de forma deguda al demandat, Velizar Aliev Faikov, en situació de rebel·lia i parador ignorat, expedisc i firme aquest edicte.  
  
València, 7 d'abril de 2016.- La lletrada de l'Administració de Justícia: Alicia Ordeig Rabadán.